অসম কন্যা হিমা দাসৰ লগতে শেহতীয়া এছিয়ান গে'মছত পদকজয়ী ভাৰতীয় খেলুৱৈসকলে বুধবাৰে নতুন দিল্লীত সাক্ষাৎ কৰে প্ৰধান মন্ত্ৰী নৰেন্দ্ৰ মোদীক।
দেশৰ হৈ এছিয়াদত এই পৰ্য্যন্ত সৰ্বাধিক পদকজয়ী খেলুৱৈসকলৰ উচ্চ মানৰ প্ৰদৰ্শনৰ শলাগ লয় প্ৰধান মন্ত্ৰীয়ে।
সোমবাৰে নিশা ইণ্ডোনেছিয়াৰ জাকাৰ্টাৰ পৰা আহি নতুন দিল্লীত উপস্থিত হোৱাৰ পিছতে ভাৰতীয় খেলুৱৈসকলক বিভিন্নজনে আদৰণি তথা শুভেচ্ছা জ্ঞাপন কৰিছে।
দেশৰ গৃহ মন্ত্ৰী ৰাজনাথ সিং আৰু ক্ৰীড়া মন্ত্ৰী ৰাজ্যৱৰ্ধন সিং ৰাথোড়ে মঙলবাৰে নতুন দিল্লীত এক অনুষ্ঠানত ভাৰতৰ হৈ পদক অৰ্জন কৰা খেলুৱৈসকলক সম্বৰ্ধনা জনাইছিল।
সদ্য সমাপ্ত জাকাৰ্টা এছিয়ান গে'মছত হিমাই এটা সোণ আৰু দুটা ৰূপৰ পদক অৰ্জন কৰি দেশবাসীক গৌৰৱান্বিত কৰিছিল।
অহা ৭ ছেপ্টেম্বৰত গুৱাহাটীত উপস্থিত হ'ব লগা হিমাক সেইদিনাই গুৱাহাটীৰ শ্ৰীমন্ত শংকৰদেৱ কলাক্ষেত্ৰত ৰাজ্যিক মৰ্যাদাৰে আদৰণি জনাব ৰাজ্য চৰকাৰে।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
